אייל גור

אייל גור (נולד ב-1959) הוא רופא ישראלי, פרופסור בבית הספר לרפואה של אוניברסיטת תל אביב, ראש המחלקה לכירורגיה פלסטית במרכז הרפואי תל אביב ובעבר חבר נבחרת ישראל בכדורעף נכים במסגרתה השתתף בתחרויות אולימפיאדת הנכים.

ביוגרפיה 
גור נולד בחולון ובמשך שנתיים היה חניך בקורס טיס. אחרי שהודח עבר לשירות כלוחם ביחידת שלדג ועבר קורס קצינים. במלחמת לבנון הראשונה שירת כמפקד פלוגה בדרגת סרן ופיקד על צוות החילוץ שנשלח לשחרר את האלוף יקותיאל אדם מהמצור שבו נמצא בכפר דוחא. בפעולה זו נפגע מאש נ"מ של הצבא הסורי ואיבד את רגלו.

כנכה צה"ל הצטרף לפעילות בית הלוחם והיה חבר נבחרת הכדורעף שהשתתפה באולימפיאדת הנכים סיאול (1988) ובאולימפיאדת הנכים ברצלונה (1992).

בשנים 1990-1983 למד רפואה באוניברסיטת תל אביב ועד 1997 עבר בישראל ובקנדה התמחויות בכירורגיה פלסטית, במיקרוכירורגיה ובכירורגיה פלסטית בילדים. מאז 1997 הוא רופא ראשי במחלקה לכירורגיה פלסטית ב[[המרכז הרפואי תל אביב ע"ש סוראסקי
בית חולים בתל אביב|מרכז הרפואי תל אביב]] ומאז 1999 מנהל היחידה למיקרוכירורגיה. במקביל השתלב ב-1992 בסגל האקדמי של בית הספר לרפואה באוניברסיטת תל אביב, שם התקדם ב-2013 לדרגת פרופסור והיה בשנים 2005-2002 רכז לימודי ההמשך בכירורגיה פלסטית. בשנים 2004-1998 היה מנהל הצוות לתחומי שפה וחך שסועים. ב-2009 מונה למנהל המחלקה לכירורגיה פלסטית.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 ד"ר אייל גור
 אייל גור באתר הצילום של שי אלוני

כירורגים פלסטיים ישראלים
סגל אוניברסיטת תל אביב: רפואה
סגל המרכז הרפואי תל אביב ע"ש סוראסקי
בעלי תואר דוקטור לרפואה מאוניברסיטת תל אביב
ספורטאים פאראלימפיים ישראלים
מדליסטים פאראלימפיים ישראלים
שחקני כדורעף ישראלים במשחקים הפאראלימפיים ברצלונה (1992)
שחקני כדורעף נכים ישראלים
שחקני כדורעף ישראלים במשחקים הפאראלימפיים סיאול (1988)
לוחמי יחידת שלדג
רופאים נכי צה"ל
ספורטאים נכי צה"ל
בוגרי תיכון אילון/חדש (חולון)
ישראלים שנולדו ב-1959